**Σχολιασμός Βίντεο: The coat**

Το βίντεο αναφέρεται σε μια όχι και τόσο εύπορη οικογένεια όπου η μητέρα φτιάχνει μόνη της ένα καινούργιο παλτό για το φτωχά ντυμένο γιο της. Το παιδί, χαρούμενο, βγαίνει έξω στο χιόνι να παίξει με το καινούργιο του παλτό, όπου σε κάποιο σοκάκι συναντά ένα παιδάκι με κουρελιασμένα ρούχα και προφανώς άστεγο. Χωρίς δεύτερη σκέψη του χαρίζει το καινούργιο παλτό. Όταν γυρίζει στο σπίτι, η μητέρα του συμφωνεί και επιβραβεύει το παιδί της με μια ζεστή αγκαλιά.

Το βίντεο αναδεικνύει την σημασία της προσφοράς, έστω και από το υστέρημά μας, σε ανθρώπους που έχουν ανάγκη. Είναι ακριβώς το ίδιο μήνυμα με τη διδασκαλία του Χριστού «ο έχων δυο χιτώνας, μεταδότω τω μη έχοντι». Το μήνυμα αυτό είναι εξαιρετικά επίκαιρο στις μέρες μας όπου η οικονομική κρίση και το μεταναστευτικό πρόβλημα έχουν αυξήσει κατακόρυφα τον αριθμό των οικογενειών που στερούνται ακόμα και τα βασικά αγαθά.